钦定古今图书集成/明伦汇编/氏族典/第251卷 > 张泽
## 钦定古今图书集成/明伦汇编/氏族典/第251卷 > 张泽

按《安庆府志》：“泽字大被，怀宁人。以选贡授沅江令，计
平洞寇，再补巫山，却茶税。擢衢州别驾，矿寇戒无入。
寻擢广安知州，特擢佥事云南，益励精不遑食。凤继
祖拒命，泽监军，一战而胜。追贼渡河，半渡伏起，执之。
贼置酒献金，愿得手书乞赦，泽叱贼，遂死之。事闻，赠
光禄少卿，赐庙额‘忠节，荫一子’。”